b'\n_START_ARTICLE_\nVeteransko dru\xc5\xa1tvo Sever\n_START_SECTION_\nPoslanstvo\n_START_PARAGRAPH_\nZveza policijskih veteranskih dru\xc5\xa1tev Sever je prostovoljno, nepoliti\xc4\x8dno in domoljubno zdru\xc5\xbeenje policijskih veteranskih dru\xc5\xa1tev Sever, katerih \xc4\x8dlani so kot pripadniki organov za notranje zadeve Republike Slovenije ali kot prostovoljci sodelovali z organi za notranje zadeve pri aktivnostih za za\xc5\xa1\xc4\x8dito demokrati\xc4\x8dnih procesov v Sloveniji ali pa so s svojimi aktivnostmi sodelovali v vojni za osamosvojitev Republike Slovenije.\n_START_SECTION_\nRazse\xc5\xbenost\n_START_PARAGRAPH_\nZdru\xc5\xbeenje Sever je bilo ustanovljeno leta 1994 kot enovito dru\xc5\xa1tvo za obmo\xc4\x8dje cele dr\xc5\xbeave in se leta 1998 preoblikovalo v zvezo dru\xc5\xa1tev._NEWLINE_V Zdru\xc5\xbeenje Sever je povezanih 12 policijskih veteranskih dru\xc5\xa1tev Sever, ki pokrivajo celoten teritorij Slovenije in vklju\xc4\x8dujejo preko 6500 \xc4\x8dlanov._NEWLINE_V register \xc4\x8dlanov Zdru\xc5\xbeenja Sever so vpisana naslednja policijska veteranska dru\xc5\xa1tva: za celjsko obmo\xc4\x8dje, Posavje, Primorsko in Notranjsko, Gorenjsko, Ljubljano, Maribor, Pomurje, Primorsko, Dolenjsko in Belo Krajino, Koro\xc5\xa1ko, Zasavje in specialno enoto.\n_START_SECTION_\nAkcija Sever\n_START_PARAGRAPH_\nSpominski dan zdru\xc5\xbeenja je prvi december, kot spomin na leto 1989, ko so pripadniki tedanjih slovenskih policijskih sil prepre\xc4\x8dili prihod ve\xc4\x8d stotim Milo\xc5\xa1evi\xc4\x87evim podpornikom z avtobusi iz Srbije v Ljubljano 1. decembra 1989 na "miting resnice", kjer naj bi ru\xc5\xa1ili tedanjo oblast, ker je - enotno, skupaj s slovensko demokrati\xc4\x8dno opozicijo - nasprotovala srbski centralisti\xc4\x8dni politiki. S tem so bili za\xc5\xa1\xc4\x8diteni nadaljnji slovenski koraki k osamosvojitvi in demokratizaciji Slovenije, omogo\xc4\x8dene razmere za svobodne demokrati\xc4\x8dne volitve ter nastanek samostojne in neodvisne dr\xc5\xbeave Slovenije.'